Missatge: #Europees2014 Suport de la CUP a Bildu-BNGEl diputat David Fernández ha participat a l’acte central de la coalició a Donostia en una mostra de suport, “estem amb vosaltres, i hi estem perquè hi sou “ Malgrat que oficialment la CUP demana el vot per l‘abstenció o candidatures trencadores amb Europa, David Fernández ha estat molt clar en el suport a la coalició de Bildu i BNG a Europa. En una intervenció en euskera, català i espanyol el diputat de la CUP ha expressat el suport al poble d’Euskal Herria lliure i combatiu en una clara defensa de la llibertat dels pobles i el seu camí cap a la independència. Ha recordat que Catalunya ja està decidint i decidirà encara més a partir del 9 de novembre, “les urnes arribaran per quedar-se i decidir-ho tot a partir d’ara”.Quants vots catalans aniran a Bildu-BNG i quants vots bascos i gallecs aniran a ERC? Fernández ha acabat la seva intervenció recordant a Arnaldo Otegi que va mostrar el suport cap a la CUP a les anteriors eleccions catalanes i que avui la CUP era reciproca cap a Bildu-BNG. El proper 25 de maig tindrem la resposta a la pregunta. Directe.cat

Resposta: Veig que t'has donat per al·ludit; m'han calgut pocs esforços. El comunicat de la CUP, així de memòria i invocant la meva comprensió lectora, em sembla recordar que apostava tant per l'abstenció com pel vot a candidatures similars a la CUP; això sí, a través d'una fórmula força ambigua parlant de confrontació amb la Unió Europea, independència dels pobles, etc. Si fos per mi, hagués demanat l'abstenció i hauria deixat de banda parafernàlies de més, però no és el cas. En aquest context, des de la CUP s'ha considerat adient, acceptable o el que sigui que la cara visible de la formació participi a l'acte de campanya d'una de les candidatures que queden dins del marge de suport expressat en el comunicat. Pot semblar estrany (no tant tenint en compte qui són els aliats naturals de la CUP a nivell basc i, fins i tot, d'Estat espanyol), però no entra pas en contradicció amb la postura presa davant de les eleccions europees. Dit això, m'atreviria a dir que la CUP són antiUE, però encara expressat amb certa timidesa i la boca petita. PS: Sortu no són les sigles de l'EI basca.